Les jornades d'educació viària tornen a les aules  per primera vegada després de la pandèmia
12 de maig de 2022

Les jornades sobre educació viària han tornat a les aules elianeres després de dos anys de parada a causa de la pandèmia de Covid-19. Així l'alumnat de cursos alterns de primària i secundària dels centres educatius del municipi han pogut assistir a un total de tres sessions impartides per la Policia Local que van arrancar el passat mes de gener i han finalitzat recentment.

El programa té com a objectiu oferir als menors els coneixements necessaris en aquesta matèria i conscienciar sobre la necessitat d'adoptar conductes viàries segures com a vianants i usuaris de vehicles de mobilitat personal. Tots ells han tingut la possibilitat de posar en pràctica els coneixements adquirits en dos xarrades teòriques realitzant un circuit que simula una via pública.

El regidor de Seguretat Ciutadana, Vicente Zamora, ha recalcat la importància d'impartir aquest tipus d'educació a les aules, donat l'increment de l'ús de patinets elèctrics i bicicletes entre les i els més menuts.